Z A P I S N I K
                               47. sjednice Vijeća Gradske četvrti Donji grad
održane 01. 07. 2020. u zgradi MO „Andrija Medulić“, Medulićeva 30,
 s početkom u 10,00 sati

Nazočni članovi Vijeća Gradske četvrti Donji grad: Gordana Barberić, Nadežda Čačinović (od 10,10), Dean Čizmar, Darko Domitrović, Robert Faber, Alen Lochert, Vilim Matula, Marijan Oljica (do 10,15), Petar Paradžik, Vesna Roje, Tomislav Stipanović (do 10,15), Željko Stura (do 10,15), Tomislav Štriga (od 10,10) i Josip Troha (do 10,15). 

Drugi nazočni: Mirella Šušak Cvetković – voditeljica Odsjeka za rad Gradske četvrti, Nenad Kranjčec, Ana Katić - djelatnici Gradskog ureda za mjesnu samoupravu.

Predsjednik Vijeća Gradske četvrti Donji grad pozdravlja članove Vijeća i konstatira da je na sjednici prisutno 14 od ukupno 15 članova Vijeća, čime su stečeni uvjeti za raspravu i pravovaljano odlučivanje.

Gosp. Paradžik daje Zapisnik 45. sjednice na usvajanje. Vijeće s 6 glasova za i 2 glasa protiv ne prihvaća zapisnik.

[bookmark: _GoBack]Gosp. Paradžik daje Zapisnik 46. sjednice na usvajanje. Gosp. Lochert ima primjedbu da se u zapisniku ne spominje rasprava gđe. Vesne Roje vezane za dvije točke dnevnog reda Skupštine Grada Zagreba, o kojima se puno  i dugo govorilo. Vijeće s 9 glasova za usvojilo je  Zapisnik 46. sjednice s  primjedbom  gospodina Locherta. 

Predsjednik Vijeća otvara raspravu o dostavljenom dnevnom redu 47. sjednice.
Vijeće s 9 glasova za, 5 glasova protiv i 1 suzdržanim glasom prihvaća sljedeći



DNEVNI RED:


1. Izvješće o poduzetim aktivnostima Grada Zagreba u pomoći građanima i pravnim subjektima, te saniranju šteta nastalih na imovini od prirodne nepogode (potres)

1. Prijedlog zaključka o pomoći građanima Grada Zagreba kroz dodjelu novčane pomoći i subvencioniranju kamata na kredite za obnovu nekretnina oštećenih u potresu, donošenje zaključka

1. Ostala pitanja i prijedlozi
 


Ad.1.	Izvješće o poduzetim aktivnostima Grada Zagreba u pomoći građanima i pravnim subjektima, te saniranju šteta nastalih na imovini od prirodne nepogode (potres)

Predsjednik navodi da je Odbor za mjesnu samoupravu raspravljalo o navedenom izvješću, te između ostalog kaže da Donji grad nije spreman za promet središtem grada, i da je Civilna zaštita u Donjem gradu potpuno zakazala i otvara raspravu u kojoj  sudjeluju gosp. Paradžik, gosp. Lochert, gđa. Čačinović i gosp. Domitrović.
								
Ad.2. Prijedlog zaključka o pomoći građanima Grada Zagreba kroz dodjelu novčane pomoći i subvencioniranju kamata na kredite za obnovu nekretnina oštećenih u potresu 
Predsjednik otvara raspravu po ovoj  točki dnevnog reda.

U raspravi sudjeluju: gosp. Paradžik, Gosp. Lochert, gđa Čačinović, gosp. Štriga, gosp. Lochert, gosp. Faber, gosp. Čizmar i  gosp. Matula.

Nakon rasprave Vijeće  sa 8 glasova protiv i 2 suzdržana glasa donosi sljedeći 


Z A K LJ U Č A K

o davanju mišljenja na Prijedlog zaključka o pomoći građanima Grada Zagreba kroz dodjelu novčane pomoći i subvencioniranju kamata na kredite za obnovu nekretnina oštećenih u potresu

1. Vijeće Gradske četvrti Donji grad daje negativno mišljenje na Prijedlog zaključka o pomoći građanima Grada Zagreba kroz dodjelu novčane pomoći i subvencioniranju kamata na kredite za obnovu nekretnina oštećenih u potresu. 

2. Ovaj će zaključak biti upućen Stručnoj službi gradonačelnika.


O B R A Z L O Ž ENJ E

Vijeće Gradske četvrti Donji grad smatra da je hitna potreba za donošenjem kvalitetnog i provedivog, sveobuhvatnog Zakona o obnovi Grada Zagreba i okolice od posljedica razornog potresa koji je pogodio cijelu regiju 22. ožujka 2020. godine.
Osnovni parametri koje bi trebalo zadovoljiti prigodom planiranja obnove su slijedeći: 
1. Zakon mora biti sveobuhvatan, treba imati u vidu da su zgrade građene i smještane u prostor blokovskom gradnjom, što znači da statika i sigurnost svake zgrade ne ovisi isključivo o samoj sebi nego i o onima s kojima je u izravnom kontaktu. Tako treba i pristupiti budućem ojačavanju zgrada.
2. U donošenju prijedloga Zakona izravno treba sudjelovati zainteresirana i stručna javnost, fakulteti, udruge s područja arhitekture, građevine, strojarstva, geomehanike, povijesti umjetnosti (konzervatori), te sve druge udruge ili pojedinci koji bi svojim znanjem, informiranošću ili drugačijim angažmanom mogli doprinijeti donošenju kvalitetnijeg zakonskog okvira za provedbu obnove.
3. U Donjem gradu važno je obnoviti stambene zgrade, bolnice, vrtiće, škole, te domove umirovljenika. Obzirom na važnost mogućnosti korištenja svih navedenih vrsta objekata proces obnove morao bi se provoditi istovremeno i kontinuirano. Obnova stambenih zgrada bi se morala financirati s više različitih pozicija, te smo mišljenja da bi oko 50% tog dijela troška obnove trebala snositi Republika Hrvatska, 30-35% lokalna samouprava (Grad Zagreb), te 15-20% suvlasnici stambenih zgrada, s time da bi potonji dio izravno ovisio i o različitim socijalnim kriterijima i unaprijed ugovorenim policama osiguranja od potresa.
4. Obzirom na arhitektonske specifičnosti Donjeg grada, s aspekta očuvanja spomeničke i kulturne baštine, Vijeće smatra kako je važno obnoviti sve objekte kulturne baštine, i to na način da im se planski ojača statička otpornost za eventualne buduće seizmičke poremećaje, kao i pročelja i krov, u skladu s navedenim pod točkom 2. ovog prijedloga Zaključka.
5. Vijeće se ne slaže s točkom 2. Prijedloga Zaključka kojom se uvjetuje da vlasnik koji traži potporu za obnovu nekretnine u istoj mora imati i prebivalište, kao i da ono mora biti u trajanju od najmanje 5 godina. Time se proizvodi diskriminacija među vlasnicima, a istovremeno se ugrožavaju neke kategorije ljudi kao npr. zaštićeni najmoprimci. Naime, vlasnici stanova u kojima žive zaštićeni najmoprimci, u pravilu, nemaju prebivalište u toj nekretnini i nebi bili motivirani obnavljati tu nekretninu, dok bi najmoprimci ostali živjeti u potresu oštećenom stanu.
6. Pribavljanje potrebne dokumentacije za prijavu za dobivanje pomoći, potrebno je maksimalno pojednostaviti. Npr. na način da vlasnici koji se prijavljuju u prijavi navedu sve tražene podatke te daju privolu Gradu Zagrebu da iste provjeri u bazama podataka, Grada odnosno Države, a sve to kako bi građanima postupak bio olakšan. Jedina iznimka bili bi dokumenti koji ne postoje u bazama podatka Grada i Države, kao npr. procjena štete izrađena od strane ovlaštene osobe.




Ad.3. Ostala pitanja i prijedlozi

Mjesni odbor „Kralj Petar Svačić“ poslao je 2 zahtjeva. Jedan je vezan za sanaciju  tramvajske pruge u Mihanovićevoj ulici, a drugi zahtjev je vezan za Gradsko stambeno komunalno gospodarstvo kojim se  hitno traži dostava kontakta predstavnika suvlasnika stanara Vijeću Mjesnog odbora.
Gđa. Barberić je rekla da se dotični podaci mogu dobiti samo interno.
Gosp. Lochert kaže da bi ti podaci trebali biti samo za korištenje od strane Vijeća Gradske četvrti.
Vijeće je jednoglasno podržalo obadva Zaključka Vijeća mjesnog odbora Kralj P. Svačić koji se prosljeđuju nadležnim.

Sjednica završila u 11,00 sati.

Zapisničarka:

Ana Katić
   

KLASA: 026-02/20-01/170
URBROJ: 251-06-11-1-20-2
Zagreb, 1. srpnja 2020.


                                    PREDSJEDNIK VIJEĆA
                     	  GRADSKE ČETVRTI DONJI GRAD

                                                                                                mr. sc. Petar Paradžik, prof.

